CELEX: 62007CA0297
Language: lt
Date: 2008-12-11 00:00:00
Title: Byla C-297/07 2008 m. gruodžio 11 d. Teisingumo Teismo (antroji kolegija) sprendimas ( Landgericht Regensburg (Vokietija) prašymas priimti prejudicinį sprendimą) — Baudžiamoji byla prieš Klaus Bourquain (Konvencija, įgyvendinanti Šengeno susitarimą — 54 straipsnis — Ne bis in idem principas — Taikymo sritis — Nuteisimas kaltinamajam nedalyvaujant už tą pačią veiką — Galutinai baigto teismo proceso sąvoka — Nacionalinės proceso teisės nuostatos — Nebegalinčios būti įvykdyta bausmės sąvoka)

7.2.2009   
            
            
               LT
            
            
               Europos Sąjungos oficialusis leidinys
            
            
               C 32/5
            
         2008 m. gruodžio 11 d. Teisingumo Teismo (antroji kolegija) sprendimas (Landgericht Regensburg (Vokietija) prašymas priimti prejudicinį sprendimą) — Baudžiamoji byla prieš Klaus Bourquain
   (Byla C-297/07) (1)
   
   (Konvencija, įgyvendinanti Šengeno susitarimą - 54 straipsnis - Ne bis in idem principas - Taikymo sritis - Nuteisimas kaltinamajam nedalyvaujant už tą pačią veiką - „Galutinai baigto“ teismo proceso sąvoka - Nacionalinės proceso teisės nuostatos - „Nebegalinčios būti įvykdyta bausmės“ sąvoka)
   (2009/C 32/08)
   Proceso kalba: vokiečių
   Prašymą priimti prejudicinį sprendimą pateikęs teismas
   Landgericht Regensburg
   Šalis pagrindinėje baudžiamojoje byloje
   Klaus Bourquain
   Dalykas
   Prašymas priimti prejudicinį sprendimą — Landgericht Regensburg — Konvencijos, įgyvendinančios 1985 m. birželio 14 d. Šengeno susitarimą tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių dėl laipsniško jų bendrų sienų kontrolės panaikinimo, (OL 2000, L 239, p. 19) 54 straipsnio išaiškinimas — Ne bis in idem principo išaiškinimas — Nuteisimas kaltinamajam nedalyvaujant už tą pačią veiką — Nuosprendžio neįvykdymas ir bausmė, kuriai vėliau pritaikyta bendra amnestija
   Rezoliucinė dalis
   1990 m. birželio 19 d. Šengene (Liuksemburgas) pasirašytos Konvencijos, įgyvendinančios 1985 m. birželio 14 d. Šengeno susitarimą tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių dėl laipsniško bendrų sienų kontrolės panaikinimo, 54 straipsnyje įtvirtintas ne bis in idem principas taikomas vienoje Susitariančiojoje Valstybėje pradėtam baudžiamajam procesui dėl veikos, dėl kurios kaltinamojo procesas kitoje Susitariančiojoje Valstybėje yra galutinai baigtas, nors pagal valstybės, kur jis buvo nuteistas, teisę jam skirta bausmė niekada negalėjo būti įvykdyta nedelsiant dėl tokių procesinių ypatumų, kokie nagrinėjami pagrindinėje byloje.
   
      (1)  OL C 211, 2007 9 8.